EL
13.3.2023
Επίσημη Εφημερίδα της Ευρωπαϊκής Ένωσης
C 94/21
Αιτήματα Ο αναιρεσείοντες ζητούν από το Δικαστήριο: — να αναιρέσει την απόφαση του Γενικού Δικαστηρίου (όγδοο τμήμα) της 7ης Οκτωβρίου 2022, OG κ.λπ. κατά Επιτροπής, T-101/22, μη δημοσιευθείσα, EU:T:2022:661· — στην περίπτωση που το Δικαστήριο κρίνει ότι η υπόθεση είναι ώριμη προς εκδίκαση, να την εξετάσει επί της ουσίας, να κάνει δεκτά τα αιτήματα που προβλήθηκαν ενώπιον του Γενικού Δικαστηρίου και, ως εκ τούτου, να ακυρώσει το άρθρο 1 του κατ’ εξουσιοδότηση κανονισμού (ΕΕ) 2021/2288 της Επιτροπής, της 21ης Δεκεμβρίου 2021, για την τροποποίηση του παραρτήματος του κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου όσον αφορά την περίοδο αποδοχής των πιστοποιητικών εμβολιασμού που εκδίδονται με τον μορφότυπο του Ψηφιακού Πιστοποιητικού COVID της ΕΕ τα οποία αναφέρουν την ολοκλήρωση της αρχικής σειράς εμβολιασμού (1) καθώς και τα άρθρα 1 έως 3 του κατ’ εξουσιοδότηση κανονισμού (ΕΕ) 2022/503 της Επιτροπής, της 29ης Μαρτίου 2022, για την τροποποίηση του κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου όσον αφορά την εξαίρεση των ανηλίκων από την περίοδο αποδοχής των πιστοποιητικών εμβολιασμού που εκδίδονται με τον μορφότυπο του ψηφιακού πιστοποιητικού COVID της ΕΕ (2)· — επικουρικώς, στην περίπτωση που το Δικαστήριο κρίνει ότι η υπόθεση δεν είναι ώριμη προς εκδίκαση και ότι δεν μπορεί να την εξετάσει επί της ουσίας, να αναπέμψει την υπόθεση στο Γενικό Δικαστήριο προκειμένου να αποφανθεί επί των αιτημάτων που προβλήθηκαν πρωτοδίκως με τις προσφυγές ακυρώσεως· — να καταδικάσει την Ευρωπαϊκή Επιτροπή στα δικαστικά έξοδα αμφότερων των βαθμών δικαιοδοσίας.
Λόγοι αναιρέσεως και κύρια επιχειρήματα Προς στήριξη της αιτήσεως αναιρέσεως οι αναιρεσείοντες προβάλλουν ότι η διάταξη του Γενικού Δικαστηρίου της 7ης Οκτωβρίου 2022, T-101/22, εφαρμόζει κατά τρόπο εσφαλμένο τα κριτήρια σχετικά με την ενεργητική νομιμοποίηση που προβλέπονται στο άρθρο 263, τέταρτο εδάφιο, ΣΛΕΕ.
Ειδικότερα, προβάλλουν ότι: 1) οι επίδικοι κατ’ εξουσιοδότηση κανονισμοί αφορούν άμεσα την έννομη σφαίρα των αναιρεσειόντων διότι τα κράτη μέλη δεν αποφάσισαν τη λήξη των πιστοποιητικών εμβολιασμού 270 ημέρες από την ολοκλήρωση της αρχικής σειράς εμβολιασμού.
Η απόφαση αυτή είναι απόρροια των κατ’ εξουσιοδότηση κανονισμών που ενέκρινε η Επιτροπή, οι οποίοι εξάλλου προκαλούν αυτήν την αυτοδίκαιη απώλεια ισχύος· 2) οι επίδικοι κατ’ εξουσιοδότηση κανονισμοί στερούν αυτοδικαίως από τα πιστοποιητικά εμβολιασμού την ισχύ τους, χωρίς παρέμβαση κράτους μέλους, εκτός αν οι κάτοχοι των πιστοποιητικών αυτών δεχθούν να εμβολιασθούν με αναμνηστική δόση, όπερ συνιστά έμμεσο μέτρο υποχρεωτικού εμβολιασμού που αφορά άμεσα την έννομη σφαίρα των αναιρεσειόντων.
(1) (2)
ΕΕ 2021, L 458, σ.
459 ΕΕ 2022, L 102, σ. 8
Αίτηση προδικαστικής αποφάσεως την οποία υπέβαλε το Okresní soud Praha-západ (Τσεχική Δημοκρατία) στις 13 Δεκεμβρίου 2022 — Nárokuj s.r.o. κατά EC Financial Services, a.s.
(Υπόθεση C-755/22) (2023/C 94/23) Γλώσσα διαδικασίας: η τσεχική Αιτούν δικαστήριο Okresní soud Praha-západ
Διάδικοι στην υπόθεση της κύριας δίκης Ενάγουσα: Nárokuj s.r.o.
Εναγομένη: EC Financial Services, a.s.